rlitschk/wikidir huggingface dataset:
Dr Zurglpam isch an Årt aus der Hånif-Familie, nåch an åndrer Eintoalung gheart’r zu dr Ulmen-Familie. Er isch in die wårmen Gégetn um-en Mittlmér drhoam, pis in die Weinpaugepiate va Sidtiról, weitrs aa in Órient. Er håt gern Kålchpódn, vrtrågg åbr aa saurere Pédn. Óft wåxt’r in dr Nechnt va dr Mannaésch, va Oachn ódr va dr Stoanpuach. Pis ibr 20m kånn’r hoach wern. Die Rintn isch grau unt pleip lång glått, die Zweig sein dinn unt glibig (biegsam). A psundrs dicks Exemplar mit 5,5m Umfång wåxt in Flórenz. Af dr Óbrseit sein die Labr runzlig unt a pissl dinklr wia druntr, mit an zahnltn Rånt und an lången pógnen Spitz, pis 15 cm lång unt 5 cm proat, mit an kurzn Stingl. Der Pam wirft in Wintr die Labr å. Die Plua kémmen in April-Mai, sein 2 pis 3mm unt unscheinpår. Draus wåchsn spéter kloane schwårze Kerschtn (Kirschen), só groaß wia Erpsn; man hoaßt sie Zurgelen. Es isch só weanig Fruchtfleisch drpei, dass es sich nét auszåhlt, sie zu éssn; giftig sein sie nét. As Poandl (Stein) isch rundlt. Mitn hértn Hólz kånn man Werkzuigstiele, Peitschnstiele, Ténnisschlégr unt éhnliche Såchn måchn. Die Rintn gip a gele Fårb å. Dr
BW Ybbs aun da Donau is a Stod im Beziak Möck in Niedaöstareich. De Gmoa Ybbs ligt auf oana Hächn vo 224 m (üwa da Adria) im sidlichn Deu vam Beziak Möck. Da Naum kimd vam Fluss Ybbs, dea vo Sidn kimd und ba da Stod in de Doana ainirind. Ybbs ligt sidlich vo da Doana und ghead kuiturö und mundortlich zam Mostviadl. Durch d'Log aun wichtige Haundlsstroßn entlaung vu da Doana woa Ybbs im Mittloita a wichtiga Haundslbloz. Bsundane Bedeitung hod dabei da Soizhaundl ghobt. Schau im Joa 1317 hod Ybbs desweng as Stodrecht griagt. A des Stodwoppm is aus'n vierzehnten Joahundat. Bis in de Fuchzga Joa woa Ybbs a mehrhaitlich schwoaze Stod mid ÖVP-Mehrheitn. Des hod si owa duach'n gsööschoftlichn Waundl gendat (durchn Zuazug vo Hackla, de wos as Kroftwerk baut haum) und seitdem is ba Woin fost oiwai a sozioidemokrodische („rode“) Mehrheit aussakema. Da hiatzade Buagamoasta is ah a Roda und hoaßt Alois Schroll (SPÖ). Commons: Ybbs an der Donau – Sammlung vo Buidl, Videos und Audiodateien Seitn vo da Stodgmoa Ybbs on der Doana Buagamoasta vo da Stod Ybbs / Leid, de wos seit 1305 de Ybbser Aumtsgschäfte gfiahrt haum Gmoadatn vo Ybbs aun da Donau
Ois Mohammed-Karikaturen wiad a Serie vo Karikaturn bezeichnet, de wos am 2005 in da dänischn Zeidung Jyllands-Posten vaeffentlicht wuan san. Des woan insgsaumt 12 Zeichnungen (Titl: Des Gsicht vom Mohammed), de wos in islamischn Prophetn und Religionsstifta Mohammed zan Thema ghobt hom. Des hod zu Protestn und Ausschreitungen vo Moslems auf da gaunzn Wöd gfiat, ba dena 150 Menschn ums Lem kumma san. Bsundas de Zeichnung vom dänischn Karikaturistn Kurt Westergaard mit ana Bombn im Turban hod zu Aufregung gfiat. Seitdem lebt da Westergaard mit Aunfeindungen, Morddrohungen und persenlichn Aungriffn. Ea steht unta Polizeischutz und muass ständig sein Wohnsitz wechsln. Im Islam san Obbüdungen vo Allah, Mohammed und aundan Prophetn in menschlicha Gstoit vaboten. Des Büdavabot, des wos in da Debattn imma wieda augfiat wuan is, wiad owa im Islam söwa ned konsequent praktiziat. Zoireiche büdliche Doastöllungen san belegt. De Kritik vo de dänischn Imame hod si aa gegn de wochsende islamfeindliche Hoitung im Westen und gegn de Bedienung vo Vuaurteun gricht, z. B. de Gleichsetzung vo Islam min Terrorismus. Liberale Kritka hom owa drauf higwiesn, dass de Mohammed-Karikaturn im Vagleich zu de Popst- und Judnkarikaturn in de arabischn Medien hoamlos waradn. De gaunze Aufregung warad deswegn unvahötnismäßig und tendenziö
Venus Ebone Starr Williams (* 17. Juni 1980 in Lynwood, Kalifornien, USA) is a US-amerikanische Tennisspülarin. Sie is de Dochta vo Richard und Oracene Williams und de Schwesta vo da Serena Williams. De Venushod im Anzl bishea 41 Titl gwunna, drunta siem Titl ba Grand-Slam-Turnian und an Sieg ba de Olympischen Spielen 2000. Im Doppe hod sie zauman mit da Serena Williams insgsaumt neinzehn Titl gwunna, davo zwöf Grand-Slam-Titl und zwaa Siege ba Olympischen Spün (2000 und 2008). Im Mixed hod de Venus zauman mitn Justin Gimelstob zwaa weidare Grand-Slam-Titl gwunna. Damit hods insgsaumt a Preisgöd vo rund 23 Mio. Dollar eigenumma. „It was more than a dream come true because I had never dreamed it.“ („Des woa mea, ois dass a Draam woa wuan warad, weu i mi nia traut hob, davo z draama“) (noch de zwaa Olympiasiegen 2000) (S: Sieg, F: Finale, HF: Hoibfinale, VF: Viadlfinale, AF: Ochtlfinale, 3r: 3. Runde, 2r: 2. Runde, 1r: 1. Runde) Commons: Venus Williams – Sammlung vo Buidl, Videos und Audiodateien Website von Venus Williams (englisch) Venus Williams in da Internet Movie Database
Da Guillaume Yann Tiersen (* 23. Juni 1970 z'Brest) is a Komponist und a Musika aus Frãnkreich. Aussahoib vo Frãnkreich is da Tiersen seid 2001 weng da Fümmusi zu de Kinofüm „De faböhåfte Wöd vo da Amélie“ und „Good Bye, Lenin!“ bekãnt. Auf d'Wöd kéma is da Yann Tiersen am 23. Juni 1970 in Brest in da Bretagne, aufgwåchsn is a owa in Rennes. Späda hod da Yann a boa Joah in Paris gwohnd und iatzt is a in Ouessant dahoam. Da Tiersen spüd seid a 6 is Geing und Klawia. Ois Jugendlicha håd da Yann in a boa Post-Punk-Gruppn de Gitarr gspüd, wo a, wia a söwa sågt, stoak vo Joy Division und vo de The Stooges beinflusst woan is. Da Tiersen håd ãn de Musihochschuin in Rennes, Nantes und Boulogne studiad und is rechd a gschickta Multi-Instrumentalist. An Tiersen sei Musikstü vabindt de franzésische Folkmusi und in Chanson midn Pop und da Rockmusi. Da Yann vawendt Sequenzn de se oft wiedahoin und leichd variian, deswegn sehng eam vü scho bei da „Minimal Music“. Ném seine Åibn komponiad da Tiersen Yann a imma wieda Soundtracks fia bekãnte Füm. 1995 – La valse des monstres 1996 – Rue des cascades
S angloamerikanische Maßsystem hod sein Uasprung in ejtan englischn Systemen und is vor da Eifiarung vom metrischn System aa in ondan Commonwealth-Stootn vawendd worn (Imperiales System vo 1824). Im 19. und 20. Joarhundat is dees angloamerikanische Maßsystem im Vaeinigtn Kinireich und seine Kolonien sowia in de USA offiziej vawendd worn. Großbritannien hod si 1973 vapflichd, dees traditioneje Maßsystem zugunstn vo ana eiropaweit oaheitlichen Systematik, am metrischn System, afzgem. Damit de Umstejung ealeichtad wead, soitn im Vaeinigtn Kinireich bis uaspringle 2010 boade Maßsysteme parallej vawendd wean. De Ausnohmeregelung is 2007 in a unbefristete umgwandln worn. De Umstejung afs metrische System in im UK auf hefigtn Widastand gstossn. So umara is aa de Situation in Irland, Kanada, Indien, Malaysia, Australien und Neiseeland. In de USA is s angloamerikanische Maßsystem in da Variantn vo de customary units (wo af ana historischn Form vom britischen Maßsystem beruht) no imma voi gebraichle. Beispui fia wichtige und haife vawendde Maßoaheitn vo de agloamerikanischn Maßsysteme san: Zoi (inch), Fuass (foot), Schritt (yard), Mein (mile), „militearische Seemein“ (nautical mile (admiralty)), Unzn (ounce), Pfund (pound), Stoa (stone), Flissigunzn (fluid ounce), Pint (pint), Quart (quart), Gallone (gallon). De Oaheitn san im Laff vo da Gschicht untaschiedlich definiat worn. Draus ham
Asiago isch a Dorf mit 6426 Lait (2015) in der nórditalienischn Provinz Vicenza. Es ligg af der gleichnåmign Hoachflächn af 1001 Meter. As Dórf isch Toal va die só genånntn Siebm Gemeintn (Sieben Kamäun). Der poarische Dialekt (zimbrisch), dén mån då friaher grédt håt, isch zun Groaßtoal ausgstórbm. Der taitsche Nåmen van Dórf isch „„Sleghe“. Verwåndte Artikl Gschicht van Tönle Lusern Statistiche demografiche ISTAT. Monatliche Bevölkerungsstatistiken des Istituto Nazionale di Statistica, Stand 31. Dezember 2015.
As Beuschl oder Paischl isch as Fleisch, wås ausn Innern va die Viecher kimmp, wia Herz unt Lungen. As Paischl wert zun Éssn zuapereitet. Die Innerein hoaßt man in Kärntn Inkhrasch, in Tiról Ingraisch óder éhnlich. Dés Wórt erinnert an mittlhoachtaitsch „gekroese“ (kleines Gedärm). Beuschel und andere Innerei-Spezialitäten. Eintrag Nr. 179 im Register der Traditionellen Lebensmittel vaum östareichischen Lebnsministerium. Anna Schwarzmann: Saures Lüngerl. In: SZ-Magazin Nr. 07/2011 Benedikt Mandl: Reisespeisen: Des Kaisers Innereien. Auf: Spiegel Online vom 17. Juli 2007
Eusebio Francisco Kino isch dr spanische Nåmen, af taitsch hoaßt’r Eusebius Franz Kuehn, af walsch Eusebio Francesco Chini. Er isch Jesuitnmissionar in Mexiko unt in haiting Sidwestn va die USA gwésn. Gepórn isch’r 1644 in Taio in Oansperg, in haiting Trentino. Seinrzeit isch Taio Toal van Heilign Rémischn Reich daitscher Nazión gwésn. Dr Eusebius håt in Jesuitnkolleg in Treant unt dernach in Håll in Tiról studiĕrt, weiters in Ingolstådt; in Låndsberg pan Lech isch’r pa die Jesuitn eintrétn. Schón als Studént håt’r viel Interesse fir Mathematik unt Naturwissnschåft ghåp. Nåch an zwoajahring Aufenthålt in Spanien, wó er Spanisch glernt håt, isch’r in Jåhr 1681 mit a påår Kollegn nåch Veracruz (Nuispanien, hait Mexiko) umigschifft. Af an Expedizión mitn Isidro de Atondo y Antillón isch’r nåch Niedrkalifórnien kémmen. Er håt entdéckt, dass Niedrkalifórnien a Hålbinsl isch, nét an Insl, wia man pis zem gmoant håt; er isch aa pis zu dr Quell van Colorado kémmen. Die erschtn Låndkårtn va dr sel Gégnt håt er zeichnt. Spétr håt’r Missionsårbeit in Sonora (hait Mexiko) unt Arizona (hait USA) gleischtet. Es isch ihm wichtig gwésn, in die Indianr die Viechwirtschåft peizupréngen, die Aufzucht va nuie Pflånzn unt in Umgång mitn Eisn. Weitrs, dass die
In poarischn Sprachraum håt Lahn nét ibråll die gleiche Pedaitung. In Kärntn versteaht man drunter „Lawine“. In Sidtiról isch Lahn as Påchpétt van an wildn Pergpåch, óder es sein die Spurn van an Påch, der sich pan an Unwétter pildet unt die Kulturgrind iberschwémmp unt drauf Stoanmatrial åglågert håt. Herkunft van Wórt: ålthoachtaitsch leina / levina aus lateinisch lavina. Commons: Lahn – Oibum mit Buidl, Videos und Audiodateien
De Kosmanstaud (Ruscus aculeatus) håt man friaher zu der Familie va die Liliengewächse zéhlt; hait rechnt ma sie zu die Mäusedorngewächse. Tåtsächlich schaugg sie går nét wia a Lilie aus. Die Staud isch dreiviartl Meter hoach, håt kurze, stéchete Seitnsprósse, wås wia Plattlen ausschaugn, echte Plattlen håt sie nét. Die Pluah sein unscheinpår. In Hérpst fintet man af der Unterseit va dé Pseudoplattlen roate rundlte Frichte, a pissl gréßer wia’n Erps. Die Staud pleip in Winter grean unt die Frichte pleibm lång óbm. In der taitschn Literatur wert der Nåmen Mäusedorn óder Stech-Mäusedorn praucht. Die Italiener verwéntn die Staud gern als Weihnåchtsschmuck unt hoaßn sie pungitopo (Mäusestecher). Sie kimmp in die Walder in Sideurópa vór, pis in Sidn va Sidtiról. Der Nåmen Kósmanstaud óder Ggósmånstaud isch in Sidtiról iblich unt nimmp Pezug afn Nåmen Kosmas óder afn Hl. Kósmas. In Moritzing pa Poazn isch as Kirchl zun Hl. Kosmas unt Damian in der Nechnt va die Kósmanstaudn.
Marént, Marend óder Marende isch in Tiról die Tågeszeit um 3 pis 4 Nåmittåg. Gleichzeitig isch es aa die Pezeichnung fir der kåltn Måhlzeit, wås zu der Zeit auftischt wert: Prót mit Speck, Wurst, Kas, derzua a Wein, óder épes Siaßes wia Kuchn óder Keks, derzua Kaffee oder Tee oder schunsch épes. Entspréchnugen in boarischn Sprachraum sein Unterbrot, Jause (Éstreich), Vesper, Brotzeit. Marént kimmp ausn Lateinischn.
De Marün, aa Aprikosn (Prunus armeniaca) is a Staaobst und mid da Zwetschgn vawandt. Da Marünbaam san eha klaa, hom a runde Krone und wean nua 6-10 Meta hoch. Es gibt aa Marünstraicha. De Marün woa in Armenien scho in da Antike bekaunt, so dass oft glaubt wiad, dass des de uaspringliche Haamat warad. Da botanisch Naum deit a drauf hi. Ba ana archäologischn Ausgrobung in Armenien san in ana Fundstättn aus da Kupfastaazeit, Marünkean gfundn wuan. Aundara Quän wia da Genetika Nikolai Iwanowitsch Wawilow gengan davo aus, dass da genetische Uasprung vo da Marün in China warad, wieda aundare glaum, dass de Marün zeascht in Indien aubaut wuan warad. Heit wean de Marün vua oim in de Middlmeeastootn wia Italien und Spanien aubaut. Es gibt owa a weida neadlicha gressare Aunbaugebiet; in da österreichischen Wachau, im Sidtiroula Vinschgau und im schweizerischen Kanton Wallis. S wödweit gresste Aunbaugebiet fia Marün liegt in da osttiakischn Provinz Malatya am Obalauf vom Euphrat. Aus Marün wean zum Beispü Marünknedln Hegstöd. De Marünmarmela is a unvazichbora Bestaunteu vo da Sacherduatn und wiad a gean ois Füllung fia Foschingskropfn vawendt. Marün san a de Haupzutat fia de Weana Wäschamadln, a bekaunt woame Weana Möhspeis. A
Marocche di Dro isch der Nåmen van an Pergsturzgepiat nérdlich van Gardasea in der Nechnt van Dórf Dro. As Gepiat isch geológisch intressant. Scheuber M.: Zur Geologie der Bergsturzmassen im unteren Sarca - Tal; Arb. Inst. Geol. Paläont. Univ. Stuttgart, 1988.
Moos isch an ålthoachtaitsches Wórt, dés „Sumpf“ pedaitet. In poarischn Språchraum isch as Wórt Moos, Mós óder éhnlich nó in Verwéndung. In Sidn va Sidtiról wert hait damit a Tiafébene pa der Étsch pezeichnt, wås friaher versumpft gwésn isch. Hait sein då Ópstwiesn. As isch aa an Appellativ fir Moore.
Nagele isch in Tiról a Pflånzngåttung aus der Familie va die „Nelkengewächse“. In Kärtn hoaßt dés Nagl, in mittlpoarischn Raum Nagerl. Unter Nagele versteaht mån oanerseits die groaßn Nelkn, dé man in die Ploamengschefter kriagg (Dianthus caryophyllus), åndrerseits die kloan wiltwåxetn Nelkn, wia z. B. Dianthus sylvestris unt åndre. Nagele isch der Diminutiv va „Någl“ (nhd. Nagel). In Schrifttaitsch isch die Etymologie nét viel åndersch. As Wórt Nelke kimmp va mittlniedertaitsch Negelke (dt.: kleiner Nagel). Gwirznagele isch in a Toal Órte die Pezeichnung fir Gewürznelke. Die Gåttung Dianthus (Nagele, Nagerl, Nelke) håt innerhålb va der Familie Nelkngewäxe fólgende Merkmåle: Der Kelch isch zun an Reahrl zsåmmgwåxn (die Plattlen sein nét oanzeln) Glei untern Kelch isch a Krågn va Plattlen („Hochblätter“) Der Pluah håt zwoa Griffl Weltweit existiarn mehrere 100 Årtn va Nagelen. In gesåmtn poarischn Språchraum gip’s 15 Årtn, dé wild wåxn, unt oane, de viel verkaft wert; fir Éstreich (Ö) sein 15 Årtn angébm, fir Paiern (B) 10 Årtn, fir Sidtiról (S) 9 Årtn. Ållerdings isch zu sågn, dass die Gårtn-Nelke, de lei fir Paiern (als Kulturpflånz) ångébm isch, als Gårtn- unt Tópfpflånz aa in Éstreich unt Sidtiról zichtet wert, aa wénn sie in der Exkusiónsflora nét aufscheint. Iberhaup
Die Oastergglógg isch a Pflånz aus der Familie va die „Hahnenfußgewächse“. Ihre Hoamet sein die wårmen Ålpmtéler. Zem wåxt sie af truckne Héng unt pliaht, wia der Nåmen sågg, in zeitign Friahjåhr. Weiters entnimmp man in Nåmen, dass der Pluah die Fórm van a Gglógg håt. In der Literatur hoaßt sie Berg - Küchenschelle. John W. Blanchard: Narcissus. A Guide to Wild Daffodils, Alpine Garden Society, Woking 1990 Dumont's Gartenhandbuch: Blumenzwiebeln und Knollen, Dumont Buchverlag, Köln 1998, ISBN 37701-4336-1 Walter Erhardt: Narzissen - Osterglocken, Jonquillen, Tazetten, Ulmer Verlag, Stuttgart 1993, ISBN 3-8001-6489-2 Commons: Pulsatilla – Oibum mit Buidl, Videos und Audiodateien
Der Pånzn isch a Pehälter aus Hólz óder åndern Material. Meistns wert er fir Flissigkeitn benutzt (Wein, Piêr). Die Hólzpanzn werdn van Pinter (Fåssbinder) hergstéllt. In die Weinpaugégetn va Sidtiról hoaßt man die seitlichn Prétter van Pånzn die Taufn (dt. Dauben). Méglicherweis håbm die Räter in Pånzn derfuntn; die Rémer håbm sich jednfålls driber gwundert, dass man in Rätien in Wein nét in Tónkriag aufbewåhrt. Die Herkunft va Pånzn: Lateinisch pantex (Wanst) wert in die nórditalienischn Dialekte panza (Bauch). Aa in Poarischn wert Panzn scherzhåft fir „Pauch“ verwéndet.
As Peckn isch in Sidtiról an Oasterprauch. Zwoa Lait håbm a je oan óder mehr (gférpe) Ggoggelen van a Hénn und schlågn die „Pole“ zsåmm. Gwungen håt der, pa dén die Kålchschål van Oa gånz pleip. Peckn kånn man in hochtaitsch mit „picken“ wiedergébm. Die Végl peckn z. B. mit’n Schnåbl. Oabeka (Hausrukfiatlarisch)
◄ | 10. Jahrtausend v. Chr. | 9. Jahrtausend v. Chr. | 8. Jahrtausend v. Chr. | ► Stodkuitur in Göbekli Tepe (Şanlıurfa (Provinz in Anatolien, Türkei)) 8.500 v. Kr. fangt in Mesopotamien d Jungstoazeit (Neolithikum) o. D Entwicklung in Europa valauft langsamer, hier fangt etwa um 8.000 v. Kr. d Zwischenperiode vo da Mittelstoazeit (Mesolithikum) o. Mitm End vo da Würm-Eiszeit beginnt uma 8.000 v. Kr. d geologische Periode vom Holozän. Durch s Obschmejzn vo de Gletscha in Nordeuropa und Nordamerika hebt si da Meeresspiegel weltweit um üba 100 m und überflutet dobei z. B. d Nordsee und an persischen Goif; d Beringstraß buidt si, und Nei-Guinea wiad zu ana Insel (vorha mit Australien vabundn). Vamutlich stengand d Gschichtn vo ana Sintflut in vieln Sagn und Religionen damid in Zammhang. Jericho is a friahe stodotartige Siedlung S entwickeln si vamutlich matriarchale Gsellschaften beim Übagang vo Jagakuiturn zu Ackabaukuiturn vamuatate Lebnszeit vo Buddha Kashyapa
Pilgoa óder Pilgoale isch a Wórt aus Tiról unt Kärntn. As hoaßt, dass die Hénnen liaber Ggoggelen légn, wénn man nét ålle Ggoggelen ausn Nést nimmp. Mån låsst oans drein òder man nimmp an helln Stoan, der ausschaugg wia’n Oa unt légg’n in Nést eini. Dés oanzelne Oa hoaßt Pilgoa. Schón in Mittlhoachtaitschn isch „pilgei“ (Nestei) pelégg. Vielleicht kimmp’s va mittlhoachtaitsch bilegen (beilegen).
Pófl isch in Tirol as Hai va der drittn Måhd. Wénn as Wórt aa éhnlich isch wia taitsch „Bafel“ (mindrwertigs Zuig), unt die Pedaitung aa éhlich isch, scheint’s decht koan språchgeschichtlichn Zsåmmenhång zu gébm. („Bafel“ gip’s ersch seit’n 18. Jåhrhundert in der daitschn Standartspråch). Dr Ursprung isch pabulum (Spreu) aus dr lateinischn Klóschtrspråch. In Verhältnis zu Årbetsaufwånt pringg die dritte Måhd weanig Ertråg. Pa dr zwoatn Måhd kriagg man as Groamet ódr Gruamat (Grummet). Dés Wórt kimmp va mittlhoachtaitsch gruonmat: gruoen = wåxn, mat = Måhd. As Wórt Hai selber isch mitn Wórt haudn (hauen) vrwåndt. Haudn war in dén Fåll dr Erntevórgång (mahnen, mähen). Mitn Wórt Måhd isch alemannisch Matte (Wiese) ursprungsgleich, ébmsó englisch meadow (Wiese). As Groamet hoaßt af énglisch aftermath. Heu, Grummet und Pofel: Egon Kühebacher; Tiroler Bauernkalender 1996, S. 129-130; Prologo, Innsbruck. Duden Herkunftswörterbuch; Mannheim 1997.
Prantele, Pråntr oder Prånto isch in Sidtiról die Bezeichnung fir „Rotschwanz“. Es wert nét ålm unterschiedn, ob’s sich um-en „Gartenrotschwanz“ óder „Hausrotschwanz“ håndlt. Es gip mancherórts a Pezeichnungen, dé genau die Årt ångébm. As Prantele ghert zu die Drósslen, isch åber kleaner as wia z. B. die Zittl (Singdróssl) óder der Kranebeter (Wacholderdróssl). Wahrscheinlich weisn dé Wérter af der Fårb van Vógl hin, af die Fårbm va Fuier und Kóhln.
Órt unt Zeit va der Gepurt van Hl. Romedius sein nét genau pekånnt; wåhrscheinlich isch’r a poarischer Édlmånn gwésn unt in 10. óder 11. Jåhrhundert in Thaur pa Innschprugg gepórn. In der Nechnt va Sanzeno in Oansperg håt’r in an finschtrn Tål af an schmåln spitzign Knótt (Felsn) an Oansiedelei grindet. Die Oansiedelei existiĕrt hait nó, isch a Wållfåhrtsórt unt nåchn Heiling penånnt. In Lauf va der Zeit isch ålm wieder épes zuĕipaut gwórtn, só dass der Wållfåhrtsórt hait aus inanånder verschåchtlte Kirchn, Kapelln unt Profanpautn pesteaht. In Wållfåhrtsórt sein aa nó Reliquien van Hl. Romedius aufpewåhrt. Es isch iberliefert, dass aa der Andreas Hófer mit an Haufn Pegleiter nåch St. Romedius wållfåhrtn pilgert isch. Der Hl. Romedius wert in Pegleitung van an Praunpär dårgstéllt. Pan Wållfåhrtswórt wern in an einzaintn Gehég zeitweis lebéndige Pärn ghåltn. Romedius gip’s in seltne Fäll aa als Tafnåmen. Wia der Hl. Romédius schón ålt gwésn isch, håtr amål nåch Treant reitn gwéllt, in Pischof zu psuachn. Er håt sein Knecht gschickt, as Róss zu såttlen, åber der sell isch glei amål mit an Kniaschlattrer (mit schlotternden Knien) zruggkémmen. Er derzéhlt in Heiling, dass a Pär gråd as Róss auffrisst. Der Romed schicktn wieder wék
Dés isch a seltener und weanig pekånnter Vórnåmen fir Mander. Der éstreichische Schifåhrer Romed Baumann unt der éstreichische Schriftstéller Romed Mungenast ghern zu die weaning, de dén Nåmen trågn. In Sidtiról gip’s uma 30 Lait, dé Romed óder Romedius hoaßn (Zéhlung van Jåhr 2001). Nåmenspatrón isch der Hl. Romedius.
Der Peperoni óder Peperone, wissnschåftlich Capsicum annuum, isch a Gmiasfrucht, wås in wårme Gégetn wåxt. Es isch a „Nachtschattengewächs“ unt isch van sem her mit die Paradeis (Tomatn), Ertèpfl unt Tóllkerstn verwåndt, kimmp aus Siidamerika. In taitschn Språchraum sågg man aa Pfefferoni, Gemüsepaprika oder Paprika. Mit Paprika pezeichnt der Sidtiróler as roate Paprikapulver, Peperoni hingegn isch der Gemisepaprika. Peperoni isch ausn Italienischn ibernummen, isch in Italienischn Plural. In Gewirzpaprika hingegn hoaßt man in Sidtirol oft Peperontschini (pedaitet in Italienischn „kleine Peperoni“). Die Schärfn kimmp van Alkaloid Capsaicin. Es gip verschiedne Zuchtformen unt Sortn va die Peperoni, roate, gelbe, greane, unt verschiedne Formen, Greßn unt Konsistenz. Die groaßn Sortn woxn nerdlich va die Olpm in Freiland normalerweis net guat, sie prauchn a worms Klima. Peperoni konn man ongfongen pa der Gemisesuppm vielfältig verwentn, aa als Gwirz.
Da Pfannaflicka, aa Kesslflicka, wor a Wandahandweaka, dea wo vo Oat zu Oat zogn is und Metoigschirr fias Kocha, wia Pfandln und Kessln, repariat bzw. gflickt hod. In Östareich hams aa Rastlbinda ghoassn. Des kimmt dohea, wei de Pfannaflicka aa tenane Tepf und Schissln mit Droht umwicklt ham, deswegn gibts aa no de Bezeichnung Drohtbinda. Da Pfannaflicka is ebba a Oart Kupfaschmied gwen, dea wo vo Stross zu Stross ganga is und sei Orwat ausgschrian hod. Nem de Reparatuaorwatn hams aa Kloazeigs vakafft, wia z. B. Mausfoin oda Blosboign. Genau wia de Schernschleifa und ondane Handwerka sans mit Pfeadl-Wohnwogn und Famij vo Ort zu Ort groast. Sie ham nem de Deafa glogat und duatn eanare Werkstättn und Feiastejn eigricht. Fia de oahoamischn Blechschmied und Spengla worn des Steara bzw. Pfuscha. De Zumft vo de Schmied hod teiweis Vaordnunga duachgsetzt, de wo Pfannaflickan Flickorwatn vabotn hod. Des Handweak wor aa, bsundas in Sidosteiropa, a Spezialität vo de Roma. In Rumänien wead des Handweak heit no vo Roma ausgibt. S gibt aa Sprich, de wo si vo am Beruf obleitn: „Dea schimpft/sauft wia a Pfannaflicka“ oda „De streitn wia de Rastlbinda“. De Akzentuiarung liegt do drauf, dass damit a bsundas vulgärs, exzessivs,
Pipm ódr Pipp isch die Pezeichnung fir an Prunnenroahr unt fir an Wåssrhåhn (Wåssrpipm), aa fir an Håhn pan Weinfåss ódr irgnt a Håhn fir Flissigkeitn (z. B. Treibstóff). In Kärntn isch Pipm aa a Tabaggpfeif (ital.: pipa = Pfeife). Die Pipmen, dé als Åspérrorgan funkzióniĕrn, untrscheidet man nåch: Greßn (Querschnitt), Druck Matrial (vrschiedne Metålle, Kunschtstóff, Hólz) Syschtém (Ventil, Schiĕbr, Klåppm, ...) Betätigung (mit Radl, Hébl; mit Hånt, hydraulisch, elektrisch) Zweck As Gehaise van a Metållpipm kånn góssn ódr aa af an åndrer Weis hergstéllt sein. Sie wert mit an Gwint pan an Roahr zuaigschrauft, zuaigschwoaßt ódr mit a Flantschn peféschtigg. Pan Wein- ódr Piarfassl wert sie einigschlågn unt pleipp durch dr Reibung féscht. As Wórt Pipm erinnrt an englisch pipe (Roahr). Dr Ursprung va poade ligg in vulgärlateinischn pipa (Roahr). Commons: Wasserhahn – Sammlung vo Buidl, Videos und Audiodateien